સંરક્ષણ પ્રધાન મનોહર પારિકરે પણ વિયેતનામને ભારતનો નજીકનો મિત્ર દેશ ગણાવ્યો છે. તેમના જણાવ્યા મુજબ બંને દેશ વચ્ચે સુરક્ષા સંબંધ વધારવા અનેક પ્રકારનાં પગલાં લેવાઈ રહ્યાં છે. જેમાં વિયેતનામની સેનાને અપગ્રેડ કરવા ઉપરાંત સૈનિકોને તાલીમ આપવામાં આવી રહી છે. ભારતે ૨૦૦૭માં વિયેતનામ સાથે રણનૈતિક ભાગીદારીની શરૂઆત કરી હતી. ગત વર્ષે સપ્ટેમ્બરમાં મોદીની હનોઈ યાત્રા વખતે તેને વ્યાપક રણનીતિ ભાગીદારી તરીકે વિકસાવવામાં આવી હતી. અને તે વખતે વિયેતનામે આકાશ મિસાઈલ ખરીદવામાં રસ દર્શાવ્યો હતો. આકાશ મિસાઈલની સિસ્ટમ ૯૬ ટકા સ્વદેશી છે.